pythainlp/thai-wiki-dataset-v3 huggingface dataset:
โรงพยาบาลเด็กเซนต์หลุยส์

โรงพยาบาลเด็กเซนต์หลุยส์ (St. Louis Children's Hospital) เป็นหนึ่งในโรงพยาบาลเด็กแรกเริ่มในสหรัฐอเมริกา ซึ่งทำหน้าที่ไม่เพียงแต่เฉพาะเด็กจากเซนต์หลุยส์เท่านั้น หากแต่รวมถึงเด็กๆจากทั่วโลก โดยทางโรงพยาบาลได้ให้บริการด้านกุมารเวชกรรมแบบครบวงจรในพื้นที่นครบาลของเซนต์หลุยส์ รัฐมิสซูรี ตลอดจนให้บริการเบื้องต้นของภูมิภาคที่ครอบคลุมในหกรัฐ ในฐานะโรงพยาบาลหลักสำหรับโรงเรียนแพทย์แห่งมหาวิทยาลัยวอชิงตัน โดยโรงพยาบาลเด็กเซนต์หลุยส์ได้นำเสนอหลักสูตรที่ได้รับการยอมรับในระดับประเทศสำหรับการฝึกอบรมแพทย์และการวิจัย โรงพยาบาลมีเตียงที่ได้รับใบอนุญาต 258 เตียง, พนักงาน 3,000 คน, สมาชิกเจ้าหน้าที่ทางการแพทย์ 700 คน และสมาชิกผู้ช่วยกับอาสาสมัครอีก 1,300 คน
== ประวัติ ==
โรงพยาบาลเด็กเซนต์หลุยส์เปิดใน ค.ศ. 1989 ในย่านใจกลางเมืองเซนต์หลุยส์ ซึ่งเป็นโรงพยาบาลเด็กแห่งแรกทางตะวันตกของแม่น้ำมิสซิสซิปปี และเก่าแก่ที่สุดอันดับเจ็ดของประเทศ โดยได้มีการฉลองครบรอบ 125 ปี ใน ค.ศ. 2004 โรงพยาบาลแห่งนี้ก่อตั้งโดยกลุ่มผู้บุกเบิกหญิง 8 คน ในรูปแบบของโรงพยาบาลขนาดเล็ก ที่เป็นบ้านเช่าและมี 15 เตียง ปัจจุบัน คลินิกของโรงพยาบาลเด็กเซนต์หลุยส์และโครงการขยายสู่ชุมชนสามารถเข้าถึงผู้ป่วยได้กว่า 250,000 คนเป็นประจำทุกปี
== รางวัลและความสำเร็จ ==
ไชลด์แมกกาซีนได้ให้โรงพยาบาลเด็กเซนต์หลุยส์ติดอันดับ 10 รายชื่อโรงพยาลเด็กที่ดีที่สุดของประเทศสี่สมัยติดต่อกัน โรงพยาบาลเด็กเซนต์หลุยส์เป็นโรงพยาบาลเพียงแห่งเดียวในรัฐมิสซูรี, อิลลินอยส์ และแปดรัฐในภูมิภาคโดยรอบที่ประสบความสำเร็จในการจัดอันดับในระดับสูง ใน ค.ศ. 2008 นิตยสารได้จัดอันดับด้านเวชศาสตร์ทารกแรกเกิดและหลักสูตรศัลยกรรมกระดูกในอันดับที่ 3, วิชาโรคระบบการหายใจกับเวชศาสตร์ฉุกเฉินในอันดับที่ 4 และการอภิบาลผู้ป่วยหัวใจในอันดับที่ 6 
ยูเอสนิวส์แอนด์เวิลด์รีพอร์ตยังมีชื่อของโรงพยาบาลเด็กเซนต์หลุยส์ในฐานะโรงพยาบาลเด็กที่ดีที่สุดในสหรัฐอเมริกา ใน ค.ศ. 2008 นิตยสารได้จัดอันดับโรงพยาบาลเด็กเซนต์หลุยส์อยู่ในอันดับ 6 ในประสาทวิทยาและศัลยกรรม, อันดับ 11 ในการดูแลทารกแรกเกิด, อันดับ 12 ในแผนกความผิดปกติของระบบทางเดินหายใจ, อันดับ 17 ในกุมารเวชศาสตร์ทั่วไป, การรักษามะเร็ง, หัวใจกับการผ่าตัดหัวใจ และอันดับที่ 23 ในแผนกความผิดปกติทางเดินอาหาร ค.ศ. 2009 โรงพยาบาลเด็กเซนต์หลุยส์เป็นหนึ่งใน 10 เกียรตินิยมแห่งข่าวสหรัฐฯ โดยการจัดอันดับใน 10 การประเมินแบบพิเศษ โรงพยาบาลได้รับการจัดอันดับในแผนกโรคมะเร็ง, ความผิดปกติของต่อมไร้ท่อกับโรคเบาหวาน, ความผิดปกติของการย่อยอาหาร, หัวใจกับการผ่าตัดหัวใจ, ความผิดปกติของไต, การดูแลทารกแรกเกิด, ประสาทวิทยากับศัลยกรรม, ศัลยกรรมกระดูก, ความผิดปกติของระบบทางเดินหายใจ และระบบทางเดินปัสสาวะ ทั้งใน ค.ศ. 2010  และ 2011  โรงพยาบาลได้รับการประกาศชื่ออีกครั้งในฐานะเกียรตินิยมแห่งข่าวสหรัฐฯ
ในเดือนตุลาคม ค.ศ. 2005 โรงพยาบาลเด็กแห่งนี้ได้รับเกียรติสูงสุดของประเทศในด้านความเป็นเลิศทางการพยาบาลที่ดึงดูดใจจากศูนย์รับรองคุณภาพพยาบาลของประเทศสหรัฐอเมริกา (เอเอ็นซีซี) จนถึงปัจจุบัน มีโรงพยาบาลเพียง 170 แห่ง จากที่มีอยู่ทั่วประเทศ 5,000 แห่ง หรือเพียง 3 เปอร์เซ็นต์ที่อยู่ในฐานะน่าดึงดูด ในเดือนมกราคม ค.ศ. 2010 โรงพยาบาลเด็กเซนต์หลุยส์ได้รับการกำหนดให้เป็นโรงพยาบาลที่น่าดึงดูดอีกครั้งโดยหลักสูตรดึงดูดใจของเอเอ็นซีซี ซึ่งมีโรงพยาบาลทั่วประเทศเพียง 2 เปอร์เซ็นต์เท่านั้นที่ได้รับการแต่งตั้งนี้
== อ้างอิง ==
== แหล่งข้อมูลอื่น ==
โรงพยาบาลในสหรัฐ
สิ่งก่อสร้างในรัฐมิสซูรี
โรงพยาบาลสอนในสหรัฐ
สกุลเสือชีตาห์

สกุลเสือชีตาห์ เป็นสกุลของสัตว์กินเนื้อขนาดกลางจำพวกหนึ่ง จัดเป็นเสือขนาดเล็ก ในวงศ์เสือและแมว (Felidae) ใช้ชื่อสกุลว่า Acinonyx
ลักษณะเด่นของเสือในสกุลนี้ คือ ที่อุ้งตีนไม่มีซองหุ้มเล็บเหมือนสมาชิกในวงศ์นี้ทั่วไป และในลำคอไม่มีเส้นเสียง จึงไม่สามารถร้องคำรามเสียงดังได้ (ในบางข้อมูลจัดให้เป็นวงศ์ย่อยแยกออกมา)
ปัจจุบัน เสือในสกุลนี้หลงเหลือเพียงชนิดเดียวเท่านั้น คือ เสือชีตาห์ ที่กระจายพันธุ์ในทวีปแอฟริกา ส่วนชนิดอื่นได้สูญพันธุ์ไปหมดแล้ว ตั้งแต่ยุคน้ำแข็งสุดท้าย จากเดิมที่เคยมีอยู่ทั้งหมด 5 ชนิด และกระจายพันธุ์ทั้งทวีปแอฟริกา, ยุโรป และเอเชีย
==การจำแนก==
Acinonyx aicha Geraads, 1997 †
Acinonyx intermedius Thenius, 1954 †
Acinonyx jubatus Schreber, 1775
Acinonyx kurteni Christiansen & Mazák, 2008 †
Acinonyx pardinensis Croizet e Joubert, 1828 †
==อ้างอิง==
==แหล่งข้อมูลอื่น==
วงศ์เสือและแมว
บาวด์ฟอร์กลอรี (2007)

บาวด์ฟอร์กลอรี (2007)  (Bound for Glory (2007)) เป็นรายการเพย์-เพอร์-วิวมวยปล้ำอาชีพของโทเทิลนอนสต็อปแอคเชินเรสต์ลิง (TNA) โดยจะจัดในวันที่ 14 ตุลาคม ค.ศ. 2007 ที่ Gwinnett Center ดิวลูธ, รัฐจอร์เจีย สหรัฐอเมริกา บาวด์ออฟกลอรีครั้งนี้เป็นครั้งที่ 3
==ผลการปล้ำ / แมทช์การปล้ำ==
== ดูเพิ่ม ==
ทีเอ็นเอ บาวด์ฟอร์จีโลรี่
รายชื่อเพย์-เพอร์-วิวของทีเอ็นเอ
==อ้างอิง==
==แหล่งข้อมูลอื่น==
TNAWrestling.com - the official website of Total Nonstop Action Wrestling 
บาวด์ฟอร์จีโลรี่
มวยปล้ำอาชีพในปี พ.ศ. 2550
สกุลเสือไฟ

สกุลเสือไฟ (Golden cat) เป็นสกุลของสัตว์กินเนื้อจำพวกเสือขนาดเล็กสกุลหนึ่ง ใช้ชื่อสกุลว่า Catopuma ในวงศ์เสือและแมว (Felidae)
ลักษณะโดยทั่วไปของเสือในสกุลนี้ คือ จะมีขนสีเดียวตลอดทั้งตัว คือ สีแดงหรือสีส้ม ในขณะที่ส่วนหัวจะมีลวดลายสีเข้มเป็นเอกลักษณ์ พบกระจายพันธุ์ในภูมิภาคเอเชียอาคเนย์ จนถึงเกาะบอร์เนียว ปัจจุบันมีการแบ่งออกได้เป็น 2 ชนิด โดยทั้ง 2 ชนิดนี้ถูกแยกออกจากกันชัดเจนจากการวิเคราะห์ทางพันธุกรรม
โดยทั้ง 2 ชนิดนี้ถูกแยกออกจากกันเมื่อ 4.9-5.3 ล้านปีมาแล้ว โดยชนิดที่พบบนเกาะบอร์เนียววิวัฒนาการตัวเองแยกออกมาก่อน โดยมีญาติใกล้ชิดที่สุด คือ แมวลายหินอ่อน ซึ่งอยู่ในสกุล Pardofelis ซึ่งแยกออกมาต่างหากเมื่อ 9.4 ล้านปีก่อน
==การจำแนก==
แมวแดงบอร์เนียว (Catopuma badia)
เสือไฟ (Catopuma temminckii)
หมายเหตุ สกุล Catopuma นี้ ในบางข้อมูลจะรวมเป็นสกุลเดียวกันกับ Pardofelis หรือเป็นชื่อพ้องกัน
==ดูเพิ่ม==
Pardofelis
==อ้างอิง==
==แหล่งข้อมูลอื่น==
วงศ์เสือและแมว
Catopuma
บาวด์ฟอร์กลอรี ครั้งที่ 4

บาวด์ฟอร์กลอรี ครั้งที่ 4 (Bound for Glory IV) เป็นรายการเพย์-เพอร์-วิวมวยปล้ำอาชีพของโทเทิลนอนสต็อปแอคเชินเรสต์ลิง (TNA) โดยจะจัดในวันที่ 12 ตุลาคม ค.ศ. 2008 ที่ Sears Centre Hoffman Estates, Illinois สหรัฐอเมริกา บาวด์ออฟกลอรีครั้งนี้เป็นครั้งที่ 4
==ผลการปล้ำ / แมทช์การปล้ำ==
== ดูเพิ่ม ==
ทีเอ็นเอ บาวด์ฟอร์จีโลรี่
รายชื่อเพย์-เพอร์-วิวของทีเอ็นเอ
==อ้างอิง==
==แหล่งข้อมูลอื่น==
The official website of Bound for Glory IV 
TNAWrestling.com- The official Total Non-Stop Action Wrestling website 
The official promotional video for Bound for Glory IV
บาวด์ฟอร์จีโลรี่
มวยปล้ำอาชีพในปี พ.ศ. 2551
มวยปล้ำในรัฐอิลลินอย
บาวด์ฟอร์กลอรี (2009)

บาวด์ฟอร์กลอรี (2009) (Bound for Glory (2009)) เป็นรายการเพย์-เพอร์-วิวมวยปล้ำอาชีพของโทเทิลนอนสต็อปแอคเชินเรสต์ลิง (TNA) โดยจะจัดในวันที่ 18 ตุลาคม ค.ศ. 2009 ที่ Bren Events Center Irvine, California สหรัฐอเมริกา บาวด์ออฟกลอรีครั้งนี้เป็นครั้งที่ 5
==ผลการปล้ำ / แมทช์การปล้ำ==
== ดูเพิ่ม ==
ทีเอ็นเอ บาวด์ฟอร์จีโลรี่
รายชื่อเพย์-เพอร์-วิวของทีเอ็นเอ
==อ้างอิง==
==แหล่งข้อมูลอื่น==
Bound For Glory 5 website 
TNA: Bound for Glory at In Demand.com
TNA Wrestling.com 
บาวด์ฟอร์จีโลรี่
มวยปล้ำอาชีพในปี พ.ศ. 2552
บาวด์ฟอร์กลอรี (2010)

บาวด์ฟอร์กลอรี (2010) (Bound for Glory (2010)) เป็นรายการเพย์-เพอร์-วิวมวยปล้ำอาชีพของโทเทิลนอนสต็อปแอคเชินเรสต์ลิง (TNA) โดยจะจัดในวันที่ 10 ตุลาคม ค.ศ. 2010 ที่ Ocean Center Daytona Beach, Florida สหรัฐอเมริกา บาวด์ออฟกลอรีครั้งนี้เป็นครั้งที่ 6
==ผลการปล้ำ / แมทช์การปล้ำ==
== ดูเพิ่ม ==
ทีเอ็นเอ บาวด์ฟอร์จีโลรี่
รายชื่อเพย์-เพอร์-วิวของทีเอ็นเอ
==อ้างอิง==
==แหล่งข้อมูลอื่น==
Official Bound for Glory website 
TNA Wrestling.com 
บาวด์ฟอร์จีโลรี่
มวยปล้ำอาชีพในปี พ.ศ. 2553
มวยปล้ำในรัฐฟลอริดา
อันอะโพโลเจติก

อันอะโพโลเจติก (Unapologetic) คือ สตูดิโออัลบั้มลำดับที่เจ็ดของริอานน่า นักร้องแนวอาร์แอนด์บีเชื้อสายบาร์โบโดส ออกจำหน่ายในวันที่ 19 พฤศจิกายน พ.ศ. 2555 โดยเดฟแจมและเอสอาร์พี โดยได้ปล่อยซิงเกิลแรกที่มีชื่อว่า ไดอะมอนด์ ในวันที่ 26 กันยายน พ.ศ. 2555 ใน iHeartRadio เพื่อสนับสนุนอัลบั้มนี้
== รายชื่อเพลง ==
อัลบั้มเพลงในปี พ.ศ. 2555
อัลบั้มเพลงของรีแอนนา
อัลบั้มเพลงที่ผลิตโดยเบนนี บลังโก
อัลบั้มเพลงที่ผลิตโดยสตาร์เกต
ลีแยฌ

ลีแยฌ (Liège), ลึททิช (Lüttich), เลยก์  เป็นเมืองและเทศบาลในประเทศเบลเยียมและเป็นเมืองหลวงของจังหวัดลีแยฌ ตั้งอยู่ในหุบเขาริมแม่น้ำเมิส ใกล้กับพรมแดนทางตะวันออกของเบลเยียมซึ่งติดต่อกับประเทศเนเธอร์แลนด์และเยอรมนี ลีแยฌเป็นเมืองหลวงทางเศรษฐกิจของเขตวัลลูน มีประชากรประมาณ 197,000 คน มีชาวต่างชาติอาศัยอยู่ประมาณ 30,000 คน และมีประชากรบริเวณปริมณฑลประมาณ 600,000 คน ซึ่งถือได้ว่ามีผู้อยู่อาศัยมากที่สุดในวัลโลเนีย ลีแยฌเป็นเมืองใหญ่จากประชากรอันดับสามของประเทศเบลเยียมรองจากกรุงบรัสเซลส์และแอนต์เวิร์ป และเป็นเทศบาลใหญ่อันดับสี่รองจากแอนต์เวิร์ป เกนต์ และชาร์เลอรอย
ในอดีตที่ตั้งของลีแยฌเคยเป็นรัฐในจักรวรรดิโรมันอันศักดิ์สิทธิ์ชื่อ "ราชรัฐมุขนายกลีแยฌ" ซึ่งก่อตั้งตั้งแต่ ค.ศ. 980 แต่ได้ถูกยุบเลิกในปี ค.ศ. 1795 เมื่อพ่ายแพ้ต่อฝรั่งเศส มหาวิทยาลัยลีแยฌ (University of Liège: ULg) ก่อตั้งขึ้นในสมัยพระเจ้าวิลเลิมที่ 1 แห่งสหราชอาณาจักรเนเธอร์แลนด์ และเปิดอย่างเป็นทางการใน ค.ศ. 1817 ประมาณครึ่งคริสต์ศตวรรษที่ 20 ลีแยฌเป็นศูนย์กลางของอุตสาหกรรมเหมืองแร่ซึ่งนำความเจริญมาสู่วัลโลเนีย แต่ต่อมาได้มีการลดความสำคัญของอุตสาหกรรมเหมืองแร่และเหล็กลง
ลีแยฌมีชื่อเล่นคือ La Cité Ardente (เมืองที่ร้อนแรง) โดยชื่อนี้มาจากนิยายอิงประวัติศาสตร์ชื่อเดียวกันโดย Henri Carton de Wiart ใน ค.ศ. 1904 ซึ่งในขณะนั้นชื่อนี้ยังไม่เคยถูกใช้
== เมืองแฝดและเมืองพี่น้อง ==
ลีแยฌได้จับคู่จับเมืองต่างๆ ดังนี้
น็องซี ตั้งแต่ ค.ศ. 1954
มาสทริชท์ ตั้งแต่ ค.ศ. 1955
อาเคิน ตั้งแต่ ค.ศ. 1955
รอตเทอร์ดาม ตั้งแต่ ค.ศ. 1958
ตูริน ตั้งแต่ ค.ศ. 1958
โคโลญ ตั้งแต่ ค.ศ. 1958
แอ็ช-ซูร์-แอลเซต ตั้งแต่ ค.ศ. 1958
ลีล ตั้งแต่ ค.ศ. 1958
วอลโกกราด ตั้งแต่ ค.ศ. 1959
ลูลุมบาชี ตั้งแต่ ค.ศ. 1961
เปิลเซน ตั้งแต่ ค.ศ. 1965
โปร์ตู ตั้งแต่ ค.ศ. 1977
กรากุฟ ตั้งแต่ ค.ศ. 1978
เซนต์หลุยส์ ตั้งแต่ ค.ศ. 1980
แทนเจียร์ ตั้งแต่ ค.ศ. 2006
โซอูส
และลีแยฌมีข้อตกลงด้านความร่วมมือและสันติภาพกับเมืองต่อไปนี้
เกแบ็ก ตั้งแต่ ค.ศ. 2002
ซามาร์กันต์ ตั้งแต่ ค.ศ. 2005
== แหล่งข้อมูลอื่น ==
เว็บไซต์อย่างเป็นทางการของลีแยฌ
เมืองในประเทศเบลเยียม
จังหวัดลีแยฌ
อ่าวพังงา

อ่าวพังงา เป็นอ่าวในมหาสมุทรอินเดีย อยู่ทางตอนเหนือของทะเลอันดามัน และอยู่ทางทิศตะวันออกของจังหวัดพังงา ซึ่งเป็นจังหวัดที่มีชื่อเดียวกับอ่าวนี้ด้วย และจังหวัดภูเก็ตทางอำเภอถลาง อ่าวพังงามีพื้นที่ราว 400 ตารางกิโลเมตร ในปี พ.ศ. 2524 ได้เป็นส่วนหนึ่งของอุทยานแห่งชาติอ่าวพังงา
==อ้างอิง==

ภูมิศาสตร์ของจังหวัดพังงา
ภูมิศาสตร์ของจังหวัดภูเก็ต
ช่องแคบมะละกา
พังงา
สมพล พงศ์ไทย

ศาสตราจารย์เกียรติคุณ นายแพทย์สมพล พงศ์ไทย (9 พฤษภาคม พ.ศ. 2492 – 17 มกราคม พ.ศ. 2565) เป็นราชบัณฑิต ประเภทวิชาแพทยศาสตร์และ ทันตแพทยศาสตร์ สาขาวิชาสูติศาสตร์ - นรีเวชวิทยา สำนักวิทยาศาสตร์ อดีตอธิการบดีมหาวิทยาลัยบูรพา ซึ่งได้รับพระบรมราชโองการโปรดเกล้าฯ แต่งตั้งให้ดำรงตำแหน่งตั้งแต่วันที่ 31 พฤษภาคม พ.ศ. 2553  และยังเป็นผู้ได้รับรางวัลแพทย์รางวัลมหิดลทยากร ในฐานะผู้สร้างประโยชน์แก่สังคมอย่างโดดเด่น และเป็นที่ยอมรับในระดับนานาชาติ ต่อมาได้รับการแต่งตั้งเป็นราชบัณฑิตประเภทวิชาแพทยศาสตร์และทันตแพทยศาสตร์ สาขาวิชาสูติศาสตร์ - นรีเวชวิทยา สำนักวิทยาศาสตร์ ตั้งแต่วันที่ 14 กันยายน พ.ศ. 2559
== ประวัติ ==
ศาสตราจารย์นายแพทย์สมพล พงศ์ไทย สำเร็จการศึกษาในระดับปริญญาตรีในสาขาแพทยศาสตรบัณฑิตและวิทยาศาสตรบัณฑิต จากมหาวิทยาลัยมหิดล นิติศาสตรบัณฑิต จากมหาวิทยาลัยสุโขทัยธรรมาธิราช สำเร็จการศึกษาระดับปริญญาโทจากมหาวิทยาลัยแคลิฟอร์เนีย เบิร์กลีย์ และเคยดำรงตำแหน่ง อาจารย์ ผู้ช่วยศาสตราจารย์ รองศาสตราจารย์ และศาสตราจารย์ จากคณะแพทยศาสตร์โรงพยาบาลรามาธิบดี มหาวิทยาลัยมหิดล ใน พ.ศ. 2520 ถึง 2551 นอกจากนี้ เขายังได้รับโล่เกียรติคุณจากแพทยสภา สำหรับอาจารย์แพทย์ และเป็นผู้เปิดการประชุมวิชาการระดับประเทศใน พ.ศ. 2554
ศาสตราจารย์นายแพทย์สมพล พงศ์ไทย ยังเป็นหนึ่งในผู้นำในการจัดตั้งศูนย์พักพิงเพื่อช่วยเหลือผู้ประสบอุทกภัยในประเทศไทย พ.ศ. 2554 ที่สามารถรองรับผู้ประสบภัยได้กว่า 300 คน ตลอดจนเป็นผู้ผลักดันให้นิสิตชาวจีน ที่ศึกษาที่มหาวิทยาลัยบูรพาได้นำสินค้าโอท็อปไปจำหน่ายยังประเทศของตน เพื่อเป็นการช่วยเหลือชาวบ้านที่ได้รับความเดือดร้อน รวมถึงเป็นการกระตุ้นเศรษฐกิจ และเพิ่มช่องทางการจำหน่ายสินค้าโอท็อปสู่ระดับสากล รวมทั้งร่วมเป็นเจ้าภาพจัดงานคอมมาร์ตบูรพา 2012 ภายหลังจากที่ประสบความเร็จในการจัดงานดังกล่าวมา 4 ครั้ง นอกจากนี้ ศาสตราจารย์นายแพทย์สมพล ยังเป็นผู้ร่วมลงนามอย่างเป็นทางการในการสร้างข้อตกลงนักศึกษาแลกเปลี่ยนระหว่างวิทยาลัยนานาชาติ มหาวิทยาลัยบูรพา กับมหาวิทยาลัยรัฐแอปปาเลเชียน และเป็นผู้เปิดเผยว่ามหาวิทยาลัยบูรพาซึ่งเป็นมหาวิทยาลัยที่ได้รับการอ้างอิงในระดับโลก จะมีส่วนร่วมกับประเทศไทยต่อประชาคมเศรษฐกิจอาเซียน ภายใน พ.ศ. 2558
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
พระบรมราชโองการโปรดเกล้าฯ แต่งตั้ง ศ.นพ.สมพล พงศ์ไทย ดำรงตำแหน่งอธิการบดีมหาวิทยาลัยบูรพา 
ศ.นพ.สมพล พงศ์ไทย อธิการบดี ม.บูรพา
อธิการบดีมหาวิทยาลัยบูรพา
ศาสตราจารย์เกียรติคุณ
แพทย์ชาวไทย
ราชบัณฑิต
บุคคลจากคณะแพทยศาสตร์โรงพยาบาลรามาธิบดี มหาวิทยาลัยมหิดล
บุคคลจากสาขาวิชานิติศาสตร์ มหาวิทยาลัยสุโขทัยธรรมาธิราช
บุคคลจากวิทยาลัยป้องกันราชอาณาจักร
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา
บุคคลจากมหาวิทยาลัยแคลิฟอร์เนีย เบิร์กลีย์
เกรนิช

เกรนิช (Greenwich;  ,  ,  , หรือ  ) เป็นเมือง (town) ในลอนดอนตะวันออกเฉียงใต้ ประเทศอังกฤษ ตั้งอยู่ราว  ทางตะวันออกของแชร์ริงครอสส์ และตั้งอยู่ในอดีตเคาน์ทีเคนท์
ในแง่ของการปกครองส่วนท้องถิ่น เกรนิชเป็นส่วนหนึ่งของเมโทรพอลิเทินโบโรออฟเกรนิช ใสเคาน์ทีออฟลอนดอน ตั้งแต่ปี 1889 ถึง 1965 และภายหลังจนถึงปัจจุบันเป็นส่วนหนึ่งของรอยัลโบโรออฟเกรนิชในเซเรมอเนียลเคาน์ที เกรเทอร์ลอนดอน
== อ้างอิง ==
ย่านในลอนดอน
แหล่งมรดกโลกในสหราชอาณาจักร
แหล่งมรดกโลกทางวัฒนธรรม
เมืองในเกรเทอร์ลอนดอน
ชเวโบ

ชเวโบ (ရွှေဘို) เป็นเมืองในภาคซะไกง์ ประเทศพม่า ตั้งอยู่ห่างจากเมืองมัณฑะเลย์ไปทางทิศตะวันตกเฉียงเหนือ 113 กิโลเมตร ระหว่างแม่น้ำอิรวดีกับแม่น้ำมู มีความสำคัญทางประวัติศาสตร์ คือ เป็นสถานที่ประสูติของพระเจ้าอลองพญา ปฐมกษัตริย์ของราชวงศ์คองบอง ราชวงศ์สุดท้ายของประเทศพม่า ต่อมาเป็นเมืองหลวงของอาณาจักรในรัชสมัยของพระองค์ระหว่าง ค.ศ. 1752–1760 ซึ่งในขณะนั้นชเวโบมีชื่อเรียกว่า มุโซ่โบ (မုဆိုးဘို; "หัวหน้านายพราน") มีจำนวนบ้านประมาณ 300 บ้าน
==อ้างอิง==
เมืองในภาคซะไกง์
ตักนา

ซานเปโดรเดตักนา (San Pedro de Tacna) หรือ ตักนา เป็นเมืองหลวงของแคว้นตักนา ทางตอนใต้ของประเทศเปรู ตั้งอยู่ติดชายแดนประเทศชิลี มีแม่น้ำกัปลีนาไหลผ่าน
เมืองในประเทศเปรู
จอร์จทาวน์ (กายอานา)

จอร์จทาวน์ (Georgetown) เป็นเมืองหลวงและเมืองที่ใหญ่ที่สุดของประเทศกายอานา มีประชากรราว 239,227 คน (ค.ศ. 2002) ตั้งอยู่ริมฝั่งมหาสมุทรแอตแลนติก บริเวณปากแม่น้ำเดเมรารา
เมืองหลวงในทวีปอเมริกาใต้
ประเทศกายอานา
สมเด็จพระเจ้าจอร์จที่ 3 แห่งสหราชอาณาจักร
สนธิสัญญารัฐออสเตรีย

สนธิสัญญารัฐออสเตรีย (เยอรมัน: ; Austrian State Treaty หรือ Austrian Independence Treaty) เป็นข้อตกลงระหว่างมหาอำนาจฝ่ายพันธมิตรซึ่งยึดครองออสเตรียภายหลังสงครามโลกครั้งที่สอง (ฝรั่งเศส สหราชอาณาจักร สหรัฐอเมริกา สหภาพโซเวียต รวมถึงรัฐบาลออสเตรีย) ประชุมเพื่อลงนามเมื่อวันที่ 15 พฤษภาคม ค.ศ. 1955 ที่กรุงเวียนนา มีผลบังคับใช้อย่างเป็นทางการวันที่ 27 กรกฎาคม ค.ศ. 1955 โดยยอมรับเอกราชและความเป็นกลางของออสเตรีย โดยตกลงกันที่จะถอนกำลังทหารที่ยึดครองออสเตรียและฟื้นฟูเอกราชของประเทศออสเตรียภายในอาณาเขตที่ได้กำหนดไว้ในปี ค.ศ. 1937 และสนธิสัญญายังได้ยืนยันข้อห้ามที่ได้บัญญัติไว้ภายหลังสงครามโลกครั้งที่หนึ่ง ที่ระบุไว้ว่าออสเตรียจะต้องไม่ผนวกเข้ากับเยอรมนีและไม่ให้ราชวงศ์ฮับส์บูร์กกลับไปครองราชย์อีก
== อ้างอิง ==
== แหล่งข้อมูลอื่น ==
Full Text of the Treaty
www.staatsvertrag.at - an acoustic web exhibition on the "Austrian Independence Treaty" 
Federal Chancellor Leopold Figl exhibits the freshly signed State Treaty document to the waiting crowd (Video) 
Austria is free 
Website of the 2005 Jubilee Year
Counter-website to the 2005 national celebrations 
ประวัติศาสตร์ออสเตรีย
สนธิสัญญาสงครามโลกครั้งที่สอง
สนธิสัญญาสงครามเย็น
สนธิสัญญาเกี่ยวข้องกับออสเตรีย
สนธิสัญญาเกี่ยวข้องกับสหรัฐ
สนธิสัญญาเกี่ยวข้องกับสหราชอาณาจักร
สนธิสัญญาเกี่ยวข้องกับสาธารณรัฐฝรั่งเศสที่ 4
ออสเตรียภายใต้การยึดครองของฝ่ายสัมพันธมิตร
สาธารณรัฐออสเตรียที่ 2
ฝ่ายสัมพันธมิตร (สงครามโลกครั้งที่สอง)
รีอูเซงตรู

รีอูเซงตรู (Riocentro) เป็นศูนย์ประชุมและแสดงสินค้าที่ตั้งอยู่ในรีโอเดจาเนโรประเทศบราซิล ซึ่งเป็นศูนย์แสดงนิทรรศการที่ใหญ่ที่สุดในลาตินอเมริกา โดยได้รับการสร้างขึ้นใน ค.ศ. 1977 และใน ค.ศ. 1992 ได้ใช้เป็นสถานที่จัดการประชุมสุดยอดของโลกขององค์การสหประชาชาติ และยังใช้เป็นสถานที่จัดมหกรรมกีฬาแพนอเมริกันเกมส์ 2007  ในหลายอาคาร โดยความจุของอาคารอยู่ที่ระหว่าง 2,000 ถึง 4,500 คน
เมื่อรีโอเดจาเนโรชนะการเสนอเป็นเจ้าภาพโอลิมปิกฤดูร้อน และพาราลิมปิกฤดูร้อน 2016 ในเดือนตุลาคม ค.ศ. 2009 สี่ในหกอาคารก็ได้รับการเสนอให้เป็นสถานที่จัดการแข่งขัน ซึ่งพาวิลเลียน 2 จะใช้จัดมวยสากลโอลิมปิก, พาวิลเลียน 3 จะใช้จัดเทเบิลเทนนิสโอลิมปิกและพาราลิมปิก, พาวิลเลียน 4 จะใช้จัดแบดมินตัน และพาวิลเลียน 6 จะใช้จัดยกน้ำหนักโอลิมปิก และยกน้ำหนักทรงพลังพาราลิมปิก
== อ้างอิง ==
== แหล่งข้อมูลอื่น ==
Rio2016.org.br bid package.  Volume 2. p. 18.
สนามกีฬาในรีโอเดจาเนโร
สนามกีฬาในโอลิมปิกฤดูร้อน 2016
ตูลง

ตูลง (Toulon) เป็นเมืองทางตอนใต้ของประเทศฝรั่งเศส บนฝั่งทะเลเมดิเตอร์เรเนียน เป็นเมืองท่าทางทะเลและฐานทัพเรือที่สำคัญของฝรั่งเศสในทะเลเมดิเตอร์เรเนียน  มีอู่เรือและคลังแสงของกองทัพเรือ เป็นเมืองหลวงของจังหวัดวาร์  เป็นเมืองใหญ่เป็นอันดับ 4 ของเมืองชายฝั่งทะเลเมดิเตอร์เรเนียนของฝรั่งเศส รองจากมาร์แซย์ นิส และมงเปอลีเย
ตูลงเป็นเมืองสำคัญด้านการต่อเรือ การประมง ผลิตเหล้าองุ่น อุปกรณ์การบิน อาวุธยุทธภัณฑ์ ทำแผนที่ กระดาษ ยาสูบ สิ่งพิมพ์ รองเท้า และอุปกรณ์อิเล็กทรอนิกส์
มีการกล่าวถึงเมืองนี้เป็นครั้งแรกในฐานะสถานีกองทัพเรือสมัยโรมัน ตกเป็นของราชวงศ์ฝรั่งเศสใน ค.ศ. 1481 เป็นศูนย์กลางของความขัดแย้งในสงครามระหว่างฝรั่งเศสกับจักรวรรดิโรมันอันศักดิ์สิทธิ์ในคริสต์ศตวรรษที่ 16 เมืองนี้เป็นด่านเข้าเมืองและสถานีกองทัพเรือที่สำคัญในคริสต์ศตวรรษที่ 19 และระหว่างสงครามโลกทั้ง 2 ครั้ง
เมืองในประเทศฝรั่งเศส
เมืองในจังหวัดวาร์
เนธาน อีสต์

เนธาน อีสต์ (Nathan Harrell East) เกิดเมื่อวันที่ 8 ธันวาคม ค.ศ.1955 ในฟิลาเดลเฟีย รัฐเพนซิลเวเนีย ประเทศสหรัฐอเมริกา ได้รับปริญญาบัตรทางดนตรีจาก University of California, San Diego เป็นสมาชิกวงซุเปอร์แจ๊สกรุ๊ป Fourplay ในตำแหน่งมือเบส ศิลปินที่มีอิทธิพลต่ออีสต์คือ รอน คาร์เตอร์ และ เรย์ บราวน์
เนธานมีผลงานร่วมกับศิลปินชื่อก้องโลกมากมาย อาทิ แอนนิตา เบเกอร์, อีริค แคลปตัน, เอลตัน จอห์น, ไมเคิล แจ็กสัน, วิทนีย์ ฮูสตัน, โจ ซาทริอานี่, ลอรา แบรนิแกน, เบบี้เฟส, ควินซี โจนส์, อัล จาร์โร, โทนี แบรกซ์ตัน, ไลโอเนล ริชชี, เซร์ชีอู เมงจิส และ เดวิด เบนวอร์ เพลงฮิตอันดับ 1 อย่าง Easy Lover ที่ได้รับความมาถึงในบ้านเรา ก็เป็นหนึ่งในผลงานที่อีสต์เขียนร่วมกับฟิล คอลลินส์ และฟิลิป ไบเลย์ รวมทั้งเพลง If I could Change the World ของอีริค แคลปตันก็เป็นอีกเพลงที่อีสต์มีส่วนร่วม
อีสต์ได้รับรางวัลทางดนตรีมากมาย อาทิ Most Valuable Bass Player จาก International Rock Awards และ Bassist of the Year จาก National Smooth Jazz Awards เป็นต้น ล่าสุดผลงานในนาม Fourplay ซุเปอร์แจ็สกรุ๊ป กับอัลบั้ม “X” ได้ขึ้นไปครองอันดับ 1 บนอันดับเพลง Best Contemporary Jazz Album Chart ของนิตยสาร Billboards อยู่นานหลายสัปดาห์
บุคคลที่ยังมีชีวิตอยู่
บุคคลที่เกิดในปี พ.ศ. 2498
นักดนตรีชาวอเมริกัน
วัดศรีโคมคำ

วัดศรีโคมคำ หรือ วัดพระเจ้าตนหลวง พระอารามหลวงชั้นตรี ชนิดสามัญ สังกัดมหานิกาย ภายในวิหารประดิษฐานพระเจ้าตนหลวงเป็นพระประธาน สร้างขึ้นในรัชสมัยของพญายอดเชียงราย กษัตริย์ลำดับที่ 10 แห่งราชวงศ์มังราย
วัดศรีโคมคำ ตั้งอยู่ริมกว๊านพะเยา เขตเทศบาลเมืองพะเยา เลขที่ 692 ถนนพหลโยธิน หมู่ที่ 1 ตำบลเวียง อำเภอเมืองพะเยา จังหวัดพะเยา เนื้อที่รวมทั้งสิ้น ประมาณ 74 ไร่
== ประวัติ ==
วัดศรีโคมคำเป็นวัดที่สร้างขึ้นภายหลังจากการก่อสร้างพระเจ้าตนหลวง ตัววิหารหลังเดิม ไม่ปรากฏหลักฐานแน่ชัดว่าผู้ใดสร้าง เนื่องจากเมืองพะเยามีการอพยพผู้คนจากภัยสงคราม ทำให้ตัวเมืองถูกปล่อยร้าง จนกระทั่งมีการฟื้นฟูเมืองขึ้นมาใหม่ หลังยุคที่กรุงธนบุรีและรัตนโกสินทร์ ตีเอาล้านนามาจากพม่า มาจนถึงช่วงที่พระยาประเทศอุดรทิศ เป็นผู้ครองเมืองพะเยาคนสุดท้าย ก่อนที่จะมีการเปลี่ยนระบบการปกครองแบบหัวเมือง มาเป็นมณฑลเทศาภิบาลในสมัยรัชกาลที่ 5 ช่วงสมัยนี้ เริ่มมีการบูรณะวัดศรีโคมคำและพระเจ้าตนหลวงขึ้นมาอีกครั้ง หลังตัววัดและองค์พระมีสภาพทรุดโทรมมาเกือบ 60 ปี
การบูรณะวัดศรีโคมคำ เป็นการบูรณะไปทีละส่วน เนื่องจากขาดงบประมาณ ทำให้เกิดความล่าช้า จนเมื่อ ปี พ.ศ. 2465 ชาวเมืองพะเยา ภายใต้การนำของพระยาประเทศอุดรทิศได้อาราธนาครูบาศรีวิชัยจากเมืองลำพูน เข้ามาเป็นประธานฝ่ายสงฆ์ การบูรณะวัด ปี พ.ศ. 2466 ภายใต้การนำของครูบาศรีวิชัย ได้มีการรื้อวิหารหลังเก่าที่ครอบพระเจ้าตนหลวงออกแล้วสร้างหลังใหม่ขึ้นมาแทน มีการสร้างศาลาราย โบสถ์ วิหารพระพุทธบาทจำลอง ทั้งหมดแล้วเสร็จภายในระยะเวลาเพียง 1 ปี จนเมื่อปี พ.ศ. 2467 ก็ได้มีการทำบุญฉลองวัดที่บูรณะขึ้นมาใหม่ เป็นระยะเวลานานกว่าหนึ่งเดือน
== เทศกาลแปดเป็ง นมัสการพระเจ้าตนหลวง ==
วัดศรีโคมคำ เป็นวัดที่มีความแปลก ต่างจากวัดอื่น เนื่องจากเริ่มสร้างวิหารหลังแรก ภายหลังการขึ้นโครง ก่ออิฐ เพื่อก่อสร้างองค์พระเจ้าตนหลวง ซึ่งแล้วเสร็จในวันเพ็ญเดือนแปด (ปฏิทินจันทรคติแบบล้านนา) ตรงกับวันขึ้น 15 ค่ำเดือนหกของไทย มีการฉลององค์พระครั้งแรก เรียกว่า เทศกาลแปดเป็ง
เทศกาลแปดเป็ง จัดขึ้นทุกปี ในช่วงเดือนพฤษภาคม ช่วงสัปดาห์วันวิสาขบูชา ในงาน มีการทำบุญฉลององค์พระช่วงกลางวัน และมีงานมหรสพ การออกร้านของกาชาดจังหวัด เครื่องเล่น และร้านขายสินค้าที่ระลึกในช่วงกลางคืน
== พระอารามหลวงชั้นตรี ชนิดสามัญ ==
วัดศรีโคมคำ ได้รับการยกฐานะขึ้นเป็นพระอารามหลวง ชั้นตรี ชนิดสามัญ เมื่อวันที่ 17 เมษายน พ.ศ. 2523 ถือเป็นพระอารามหลวงแห่งแรกและแห่งเดียวในจังหวัดพะเยา
=== จุดที่น่าสนใจบริเวณวัดและใกล้เคียง ===
อุโบสถกลางน้ำ ศิลปะแบบล้านนาประยุกต์ สร้างขึ้นเมื่อปี พ.ศ. 2528 รับพระราชทานวิสุงคามสีมาเมื่อวันที่ 4 กรกฎาคม พ.ศ. 2529 ตัวอุโบสถสร้างยื่นเข้าไปในกว๊านพะเยา ด้านหน้ามีทางเดินเชื่อม ภายในมีภาพเขียนจิตรกรรมฝาผนังของ อังคาร กัลยาณพงศ์ ศิลปินแห่งชาติ 
หอวัฒนธรรมนิทัศน์  เป็นพิพิธภัณฑ์แสดงโบราณวัตถุ เอกสาร ข้อมูลสำคัญทางประวัติศาสตร์ของจังหวัดพะเยา เช่น ความเป็นมา วรรณกรรม ภูมิปัญญาท้องถิ่น วัฒนธรรม ประเพณี และวิถีชีวิตความเป็นอยู่ของชาวพะเยา พิพิธภัณฑ์ เปิดทำการ เวลา 09.00 - 16.00 น. หยุดวันจันทร์และอังคาร
จุดชมพระอาทิตย์ตกดินริมกว๊านพะเยา อยู่ด้านหลังวัดศรีโคมคำ ติดกับกว๊านพะเยา จากจุดนี้ สามารถมองเห็นทิวเขาผีปันน้ำทอดตัวเป็นแนวยาวอยู่ด้านหลังกว๊านพะเยาได้อย่างชัดเจน จุดชมพระอาทิตย์ตกด้านหลังวัดศรีโคมคำนี้ เป็นหนึ่งในสถานที่ ที่สามารถมองเห็นพระอาทิตย์ตกดิน นกน้ำ กว๊านพะเยา และทิวเขา ได้สวยงามที่สุดของจังหวัดพะเยา
== อ้างอิง ==
== แหล่งข้อมูลอื่น ==
แหล่งท่องเที่ยว วัดศรีโคมคำ 
วัดศรีโคมคำ http://www.touronthai.com 
สำนักงานการท่องเที่ยวและกีฬาจังหวัดพะเยา  
ศรีโคมคำ
โบราณสถานในจังหวัดพะเยา
แพร์ แมร์เทิสอัคเคอร์

แพร์ แมร์เทิสอัคเคอร์ (Per Mertesacker, ; เกิดเมื่อวันที่ 29 กันยายน ค.ศ. 1984) เป็นนักฟุตบอลชาวเยอรมัน  เคยลงเล่นให้กับ อาร์เซนอล ในพรีเมียร์ลีกอังกฤษ และเคยติดทีมชาติเยอรมนีด้วย โดยแมร์เทิสอัคเคอร์นั้นเคยเป็นผู้เล่นชุดเยาวชนของ ฮันโนเฟอร์ 96 ในบุนเดิสลีกา ก่อนจะได้ขึ้นมาเล่นชุดใหญ่ในเดือนพฤศจิกายน ค.ศ. 2003
หลังจบฟุตบอลโลก 2014 ที่เยอรมนีได้แชมป์โลกสมัยที่ 4 แมร์เทิสอัคเคอร์ได้ประกาศยุติการเล่นให้กับทีมชาติไปด้วยวัย 29 ปี โดยจะไปทุ่มเทให้กับสโมสรอย่างเต็มที่ พร้อมกับรับตำแหน่งรองกัปตันทีม
ซึ่งในฤดูกาล 2014–15 นั้น แมร์เทิสอัคเคอร์ ทำหน้าที่กัปตันทีมแทบจะทุกนัดที่ลงแข่ง เนื่องจาก มีเกล อาร์เตตา กัปตันทีมตัวจริงของอาร์เซนอลได้รับบาดเจ็บเกือบทั้งฤดูกาล ในเอฟเอคัพรอบชิงชนะเลิศ แมร์เทิสอัคเคอร์ เป็นผู้โหม่งทำประตูจากลูกเตะมุมได้ในนาทีที่ 62 นับเป็นประตูที่ 3 เมื่อจบการแข่งขัน อาร์เซนอลเป็นฝ่ายเอาชนะ แอสตันวิลลา ไปได้มากถึง 4–0 ทำสถิติเป็นแชมป์รายการนี้มากที่สุด คือ 12 ครั้ง และเมื่อขึ้นรับถ้วยรางวัล แมร์เทิสอัคเคอร์ยังเป็นผู้รับถ้วยร่วมกับอาร์เตตาอีกด้วย 
ในฤดูกาล 2016–17 ได้รับการแต่งตั้งให้เป็นกัปตันทีมแทนที่อาร์เตตาที่ยุติการเล่นไป แต่ทว่าตัวของแมร์เทิสอัคเคอร์เองได้รับบาดเจ็บที่หัวเข่าไม่อาจลงเล่นได้ในช่วงต้นฤดูกาล และปรากฏว่าตลอดทั้งฤดูกาล แมร์เตซัคเกอร์ลงเล่นได้เพียงแค่ 31 นาทีเท่านั้น จนกระทั่งจบฤดูกาล ในนัดชิงชนะเลิศเอฟเอคัพ 2017 กับเชลซี ซึ่งได้แชมป์พรีเมียร์ลีกมาก่อนหน้านั้นไม่นาน เนื่องจากกองหลังตัวจริงทั้งหมดบาดเจ็บหรือติดโทษแบน แมร์เตซัคเกอร์จึงต้องลงเล่นแทน และปรากฏว่าเล่นได้ดี สามารถสกัดลูกในจังหวะอันตราย ๆ ได้หลายครั้งจนได้รับคำชม ส่งให้อาร์เซนอลเอาชนะไปได้ในที่สุด และเป็นแชมป์เอฟเอคัพสมัยที่ 13 นับว่าเป็นสโมสรที่ได้แชมป์รายการนี้มากที่สุด  จากนั้นเพียงหนึ่งสัปดาห์แมร์เตซัคเกอร์ประกาศเลิกเล่นและขอผันตัวเองไปทำหน้าที่อย่างอื่น โดยเล่นให้กับอาร์เซนอลทุกรายการทั้งหมด 210 นัด ได้แชมป์เอฟเอคัพทั้งหมด 3 สมัย ต่อมา อาร์เซนอลได้ประกาศให้แมร์เทิสอัคเคอร์เป็นผู้จัดการทีมเยาวชนของอาร์เซนอลตั้งแต่ฤดูกาล 2017–18 และตั้งใจจะเลิกเล่นหลังจบฤดูกาลนี้
== อ้างอิง ==
==แหล่งข้อมูลอื่น==
บุคคลที่เกิดในปี พ.ศ. 2527
บุคคลที่ยังมีชีวิตอยู่
นักฟุตบอลชาวเยอรมัน
บุคคลจากฮันโนเฟอร์
ผู้เล่นในบุนเดิสลีกา
ผู้เล่นในพรีเมียร์ลีก
ผู้เล่นฮันโนเฟอร์ 96
ผู้เล่นเอ็สเฟา แวร์เดอร์เบรเมิน
ผู้เล่นสโมสรฟุตบอลอาร์เซนอล
กองหลังฟุตบอล
ผู้เล่นในฟุตบอลโลก 2014
ผู้เล่นในชุดชนะเลิศฟุตบอลโลก
ผู้จัดการทีมฟุตบอลชาวเยอรมัน
ฟร็องซิส กอเกอแล็ง

ฟร็องซิส กอเกอแล็ง (Francis Coquelin; เกิด 13 พฤษภาคม ค.ศ. 1991) เป็นนักฟุตบอลชาวฝรั่งเศส ปัจจุบันเล่นในตำแหน่งกองกลางตัวรับให้กับบิยาร์เรอัล สโมสรในลาลิกา
==เกียรติประวัติ==
อาร์เซนอล เยาวชน
เอฟเอยูธคัพ: 2008–09
อาร์เซนอล
เอฟเอคัพ: 2014–15, 2016–17
เอฟเอคอมมิวนิตีชิลด์: 2015
บาเลนเซีย
โกปาเดลเรย์: 2018–19
บิยาร์เรอัล
ยูฟ่ายูโรปาลีก: 2020–21
ฝรั่งเศส อายุไม่เกิน 19 ปี
ฟุตบอลเยาวชนชิงแชมป์แห่งชาติรุ่นอายุไม่เกิน 19 ปี: 2010
== อ้างอิง ==
==แหล่งข้อมูลอื่น==
France profile at FFF
Francis Coquelin Profile at Arsenal.com
บุคคลที่เกิดในปี พ.ศ. 2534
บุคคลที่ยังมีชีวิตอยู่
นักฟุตบอลชาวฝรั่งเศส
ผู้เล่นในพรีเมียร์ลีก
ผู้เล่นในลาลิกา
ผู้เล่นสโมสรฟุตบอลอาร์เซนอล
ผู้เล่นสโมสรฟุตบอลลอรีย็อง
ผู้เล่นเอ็สเซ ไฟรบวร์ค
ผู้เล่นสโมสรฟุตบอลชาร์ลตันแอธเลติก
ผู้เล่นสโมสรฟุตบอลบาเลนเซีย
ผู้เล่นสโมสรฟุตบอลบิยาร์เรอัล
กองกลางฟุตบอล
บุคคลจากจังหวัดมาแยน